الكاتدرائيه المرقسيه (اسكندريه)

كان مجيء مرقس الرسول سنة 62 ميلادى الى الأسكندرية البداية للكنيسة القبطية فى مصر حيث بشر أهلها بالمسيحية مؤسس كرسى الأسكندرية الرسولى المعروف باسم الكنيسة القبطية. وللكنيسة القبطية (المرقسية) مكانة كبيرة فى تاريخ الكنيسة العالمى علشان منها كان بطاركة الاسكندرية الأقباط العلما اللى واجهوا الهرطقات المختلفة. وكان أول المؤمنين بالمسيحية صانع أحذية مصرى يدعى انيانوس و حول بيته ليكون أول كنيسة فى افريقيا اللى عرفت باسم كنيسة بوكاليا ومكانها هو مكان الكاتدرائية المرقسية دلوقتى وده المكان يتوسط الاسكندرية القديمة. بقت الكنيسة المرقسية مقر لبطريرك الكنيسة لمدة ألف سنه بعدين نقل المقر كذا مره الى ان بقا دلوقتى فى أرض الأنبا رويس بالعباسية. بعد سيامه خرستوذولس بابا الاسكندرية نقل من الاسكندرية الى مصر، و اتخذ كنيسة المعلقة بظاهر الفسطاط مقر له. كما جدد كنيسة القديس مرقريوس وجعلها كاتدرائيه كبرى و مركز لكرسيه، وجعل كمان كنيسة السيدة العذراء فى حى الروم مقر له يأوى اليه عند اللزوم و ده برضى أسقف بابليون. أما سبب ذلك فهو انتقال عظمة مدينة الاسكندرية الى مدينة القاهرة، وكثرة عدد المسيحيين فيها، ولارتباطه بالحكومة. فصار البابا يعين أسقف للاسكندرية باسم وكيل الكرازة المرقسية. تاريخ الكنيسة فى سنة 68 ميلادى استشهد القديس مارمرقس بالاسكندرية ووُضِع جسده فى الكنيسة و فى سنة 311 ميلادي، قبيل استشهاد البابا بطرس خاتم الشهداء صلى صلاة أخيرة فوق قبر مارمرقس. وقتها كانت الكنيسة مقصورة صغيرة للعبادة على. ساحل الميناء الشرقي، و كان فيها جسد مار مرقس و بعض خلفائه. فى سنة 321م تمّ توسيع الكنيسة فى عهد البابا أرشيلاوس الـ18. فى سنة 680م قام البابا يوحنا السمنودى البطريرك الأربعين باعادة بناء الكنيسة، فى سنة 828 ميلادى حصلت سرقة جسد مرقس ببحارة ايطاليين، ونُقل من الاسكندرية لمدينة ڤينيسيا (فينسيا) بايطاليا. وبَقيت الرأس بالاسكندرية. تمّ اعادة البناء مرة تانيه، و فى سنة 1527م يذكُر الرحالة بيير بيلون دى مانز. أن الكنيسة قائمة. تهدمت الكنيسة و أعيد بناؤها اكتر من مرة على مر التاريخ, و فى سنة 1870م اتبنا ا على الطراز البيزنطى مع تزيينها بعدد كبير من الأيقونات الجميلة. فى سنة 1952م قام البابا يوساب التانى بافتتاح الكاتدرائية الجديدة وصلى أول قداس بها. مبنى الكنيسة ما أن ندخل من الباب الخارجى للكنيسة نجد على يسارنا مبنى يرجع للقرن الماضى ويحتوى على مقر البابا ووكيله بالاسكندرية وقاعات الكلية الاكليركية (وهى تختص بالعلوم المسيحية). و تم الاحتفاظ بحامل الأيقونات الرخامى والانبل والكرسى البابوى مع باقى الأيقونات الأثرية بالكنيسة. كما تم نقل الأعمدة الرخامية الستة اللى كانت ترتكز عليهم الكنيسة الى المدخل. وتم الاحتفاظ بالمنارات بعد تعليتها وتزويدها بنقوش قبطية جميلة وتقوبتها و فى سنة 1990 ومع الزيادة المضطردة فى عدد المصلين تم توسيع الكنيسة من الجهة الغربية، فى عهد البابا شنودة التالت. عند الدخول من الباب توجد على كل جانب أيقونتين أثريتين وهم يسوع ومريم العذراء و تمت تغشيتهما بالذهب والفضة و أيقونة أثرية لمارمرقس ومارجرجس، جوه الكنيسة نجد أيقونتين على الشمال للأنبا انطونيوس وتانيه للأنبا شنودة وعلى اليمين أيقونة لمارمينا وكلهم من الفن القبطى. فى نص الكنيسة من الناحية الجنوبية مدخل المقبرة الأثرية الشهيرة اللى تضم رفات الآباء بطاركة الكرسى السكندرى فى الألفية الأولى و تم تدوين أسمائهم على لوحة رخامية باللغات القبطية والعربية والانجليزية. شوف كمان الكنائس القبطية فى مصر مصادر